Polícia žiada občanov o pomoc pri pátraní po 17 ročnom Lukášovi Valkovičovi zo Šoporne. Lukáš Valkovič odišiel z resocializačného zariadenia Tomky, kde mu bol Okresným súdom v Galante nariadený pobyt. Mladý muž je 175 cm vysoký, štíhlej postavy, v súčasnosti má nakrátko ostrihané tmavé vlasy. Naposledy mal oblečenú čiernu zimnú bundu s kapucňou, čierne tepláky a obuté mal modré tenisky značky Nike.
Polícia žiada občanov, aby akékoľvek informácie o pobyte nezvestného Lukáša nahlásili na ktoromkoľvek útvare polície alebo prostredníctvom tiesňovej linky 158.
Martina Kredatusová
vedúca oddelenia komunikácie a prevencie
KR PZ v Trnave